
MEMÒRIA JUSTIFICATIVA DEL CONTRACTE

1. Objecte del contracte
Subministrament de vestuari i calçat d’hivern destinat al col·lectiu de xofers i xoferes dels serveis de representació del Departament d’Economia i Finances.

Descripció del subministrament
El vestuari objecte de subministrament per persona és el següent: una americana, uns pantalons, tres camises/bruses, una corbata o fulard, un parell de sabates i una parca.

Es preveu la possibilitat que, a criteri de la persona treballadora, la tercera camisa pugui ésser substituïda per uns pantalons.

CPV: 18100000-0 – Roba de treball, roba de treball especial i accessoris
2. Naturalesa i extensió de les necessitats que pretenen cobrir-se mitjançant el contracte 

L’art.44 del VI Conveni col·lectiu únic d’àmbit de Catalunya del personal laboral de la Generalitat de Catalunya estableix que anualment es dotarà a tot el personal amb un uniforme que serà alternativament d’hivern un any i d’estiu el següent. D’altra banda, en l’Acord entre el Departament de la Vicepresidència i d’Economia i Hisenda i el Comitè Intercentres, de 16 de maig de 2018, es fixen les peces que componen el vestuari d’estiu i el d’hivern, per als anys 2018 i 2019, i el qual s’entendrà prorrogat per períodes de 2 anys, si no és denunciat per alguna de les parts en els 4 mesos abans de la finalització de cadascun dels períodes, igualment es mantindrà vigent el present acord fins que es formalitzi la signatura del nou acord. 

En base a aquestes estipulacions, el Departament d’Economia i Finances requereix contractar l’adquisició del vestuari i calçat d’hivern per als xofers i xoferes dels serveis de representació del Departament d’Economia i Finances atès que no disposa dels mitjans materials ni humans necessaris per a aquesta contractació.
3. Valor estimat del contracte

El valor estimat per a aquest contracte és 72.000,00 €, IVA exclòs 

Aquest contracte no està subjecte a regulació harmonitzada.

4. Import licitació

El pressupost de licitació d’aquest contracte és de 72.000,00 € (SETANTA-DOS MIL EUROS) IVA exclòs que, un cop aplicant el percentatge d’IVA corresponent, resulta un import de 87.120,00 €.

Aquest expedient s’adjudicarà per preus unitaris màxims. El preu unitari màxim per uniforme s’estableix 600,00 €, IVA exclòs (en l’opció de 2 camises i 2 pantalons)

5. Unitat encarregada del seguiment i execució ordinària del contracte/ Responsable del contracte 

La direcció, coordinació i supervisió de l’execució d’aquest contracte es durà a terme per part de la Subdirecció General de Gestió de Serveis i Vehicles de Representació.

En aquest expedient es designa com a responsable del contracte el/la subdirector/a general de Gestió de Serveis i Vehicles de Representació.
6. Justificació, en el seu cas, de no dividir en lots l’objecte 

Des d’un punt de vista tècnic i funcional, la realització independent de les diverses prestacions que integren l’objecte del contracte podria comprometre’n la correcta execució. Això es deu al fet que el contracte té per objecte el subministrament d’una mateixa tipologia d’articles, destinats a un col·lectiu homogeni i configurats com un únic conjunt uniformat compost per diferents peces que han de mantenir coherència estètica i funcional.

En aquest sentit, la divisió del contracte en lots i la consegüent execució per part de diversos operadors econòmics dificultaria tant la coordinació com el seguiment del subministrament, i podria afectar negativament l’homogeneïtat del vestuari, els terminis de lliurament i la qualitat final del conjunt.

Per tot l’exposat, es considera convenient i justificat no dividir el contracte en lots, atesa la necessitat de garantir una execució adequada i coherent del subministrament objecte del contracte.
7. Elecció del procediment de contractació a seguir 
Procediment obert simplificat
Carrer del Foc, 57
08038 Barcelona

Telèfon 93 316 20 00

